Vísandi til venjingardystin millum HB og Víking, har tað kom til ilnar millum leikarar hjá feløgunum báðum, vil Víkingur hervið boða frá, at felagið staðiliga tekur frástøðu frá harðskapi í ítrótti og í síni heild. Nevnd felagsins hevur viðgjørt ítøkiliga málið. Niðurstøður og avleiðingar verða ikki kunngjørdar í fjølmiðlunum, og felagið hevur ikki aðrar almennar viðmerkingar til málið. Víkingur vónar ikki, at hendingin týskvøldið í Gundadali, og øll tann almenna umrøðan málið hevur fingið, fer at kasta neiligar skuggar yvir tað stóra og mennandi virksemið, sum verður útint í Víkingi og øllum tí føroyska fótbóltsheiminum, nú enn eitt spennandi kappingarár stendur fyri durum. Ætlanin er m. a. at viðgera okkara organisatión, t. d. struktur, arbeiðshættir og–lag, nevndir o. a. Málið er at at halda lív í felagsins mentan, at kveikja hvønn annan, soleiðis at vit í felag kunnu bera Víking víðari og hægri. Vónandi kveikjast eisini nýggj og øðrvísi hugskot fyri víðari framburði. Vit fara eisini at viðgera ítróttarliga partin av Víkingi og vónandi møta venjarar felagsins til dagin so vit fáa eitt konstruktivt kjak um hendan sera týdningarmikla partin av felagnum. Hettar er eitt tiltak sum vit hava ár eftir ár, fyri áhaldandi at endurskoða felagið og royna at fáa nýggjar hugsanir fram, um hvussu vit best reka Víking. “ Víkingur 2015” verður 10. Januar 2015 í Víkingahúsinum í Sarpugerði, og byrjar klokkan kl. 9.00. Dagurin er fyri øllum sum hava hug at vera ein virkin partur av Víkingi.